**ORGANIZACIJA NASTAVE ZA UČENIKE U ŠKOLSKOJ GODINI 2020./2021.**

**Upute su usklađene sa uputama MZO i HZJZ u cilju sprječavanja i suzbijanja epidemije COVID-19.**

Nastavni rad u OŠ Vrbani započinje 7.9 2020. i dok postoje odgovarajući uvjeti odvijat će se po A modelu odgojno obrazovnog rada.

UPUTE O ORGANIZACIJI PRVOG RADNOG DANA

**Učenici 1. razreda**

7.9.2020. (u ponedjeljak, prvog radnog dana) učenici prvog razreda u **pratnji jednog roditelja** dolaze u 17 sati na označena mjesta na prostoru ispred glavnog ulaza u školu gdje ih čekaju učiteljice. Djeca i roditelji u pratnji učiteljica na kratko ulaze u učionice gdje preuzimaju udžbenike (potrebno je stoga ponijeti praznu školsku torbu). Za vrijeme boravka pred školom roditelji i djeca drže međusobni razmak od 1,5 m.

**Učenici ostalih razreda**

Prvog nastavnog dana učenici drugog, četvrtog, šestog i osmog razreda (osim 2.d) dolaze u školu u jutro, a učenici 2d, trećih, petih i sedmih razrednih odjela poslije podne, prema sljedećem rasporedu: ( učenici prvih razreda započinju s nastavom od utorka, 8.9.2020.)

JUTARNJA SMJENA

|  |  |  |  |
| --- | --- | --- | --- |
| Razredni odjel | Ulaz u školu | Vrijeme ulaska | Učionica broj |
| 6.a | Evakuacijski ulaz (kat) (kod učionice 117) | 7,40 | 121 |
| 6.b | Ulaz sa školskog igrališta | 7,50 | 112 |
| 6.c | Evakuacijski ulaz (kat) (kod učionice 117) | 7,50 | 116 |
| 8.c | Evakuacijski ulaz (ulaz pored učionice 36) | 7,40 | 41 |
| 8.b | 7,50 | 36 |
| 8.a | Ulaz sa školskog igrališta | 7,40 | 31 |
|  |  |  |  |
| 1.c | Gornji evakuacijski ulaz boravak | 7,40 | 126 |
| 2.a | Donji evakuacijski ulaz boravak | 7,40 | 45 |
| 1.b | Gornji evakuacijski ulaz boravak | 7,50 | 127 |
| 2.c | Donji evakuacijski ulaz boravak | 7,30 | 46 |
| 1.a | Glavni ulaz (pročelje škole lijevo) | 7,30 | 129 |
| 2.b | Glavni ulaz (pročelje škole lijevo) | 7,40 | 48 |
| 4.a | Glavni ulaz (pročelje škole desno) | 8,00 | Učionica kod porte |
| 4.b | Glavni ulaz (pročelje škole lijevo) | 8,00 | 49 |
| 4.c | Gornji evakuacijski ulaz boravak | 8,00 | 130 |
| 4.d | Evakuacijski ulaz (kat) (kod učionice 117) | 8,00 | 108 |

POPODNEVNA SMJENA

|  |  |  |  |
| --- | --- | --- | --- |
| Razredni odjel | Ulaz u školu | Vrijeme ulaska | Učionica broj |
| 5.b | Evakuacijski ulaz (kat) (kod učionice 117) | 13,40 | 121 |
| 5.a | Ulaz sa školskog igrališta | 13,50 | 112 |
| 5.c | Evakuacijski ulaz (kat) (kod učionice 117) | 13,50 | 116 |
| 7.b | Evakuacijski ulaz (ulaz pored učionice 36) | 13,40 | 41 |
| 7.a | 13,50 | 36 |
| 7.c | Ulaz sa školskog igrališta | 13,40 | 31 |
|  |  |  |  |
| 3.b | Glavni ulaz (pročelje škole desno) | 13,00 | Učionica do porte |
| 2.d | Glavni ulaz (pročelje škole lijevo) | 13,00 | 49 |
| 3.c | Evakuacijski ulaz (kat) (kod učionice 117) | 13,00 | 108 |
| 3.a | Gornji evakuacijski ulaz boravak | 13,00 | 130 |

**DOLAZAK UČENIKA I RODITELJA U ŠKOLU**

1. Djeca u školu dolaze sama ili u pratnji jednog roditelja.
2. U školu je iznimno dozvoljen ulazak samo jednom roditelju u pratnji učenika 1. razreda ili djetetu s teškoćama u razvoju koji nema osiguranu podršku pomoćnika u nastavi i ne može samo ući u školu. Roditelj koji ulazi u školu obvezan je držati razmak od 1,5 metra u odnosu na druge učenike/djelatnike škole i u školu obvezno ulazi s maskom.
3. Dijete u školu ne smije dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19. Ako iste simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.
4. Roditelji/skrbnici koji dovode i odvode djecu u školu to čine na način da ne ulaze u školu, osim ako je to neophodno zbog iznimno opravdanih razloga ili je roditelj učenika 1. razreda ili je roditelj učenika s teškoćama u razvoju, već dolaze do ulaza u školsko dvorište pri čemu zadržavaju distancu od najmanje 1,5 metra u odnosu na druge roditelje/skrbnike i djecu. Roditelji i djeca iz istog kućanstva ne moraju držati distancu.
5. U školu učenici ulaze prema unaprijed utvrđenom rasporedu po razredima i samo u vrijeme koje je utvrđeno za ulazak njihovog razreda. Ulazak učenika u školu i odlazak do razreda nadziru spremačice i učitelji. Dijete se odmah nakon ulaska upućuje prema garderobi gdje se preobuva i nakon toga odlazi do toaleta ili razreda na pranje ruku sapunom i vodom.

**BORAVAK UČENIKA U ŠKOLI**

1. Djeca bi trebala što je više moguće održavati distancu (fizičku udaljenost) od druge djece i odraslih (preporučeno 1,5 m).
2. Tijekom boravka u školi učenik boravi u svojoj odgojno-obrazovnoj skupini (razredu) i ne miješa se s djecom iz drugih odgojno-obrazovnih skupina. Učenik prostoriju u kojoj boravi njegova odgojno-obrazovna skupina smije napustiti samo u slučaju odlaska u sanitarni čvor, blagovaonicu, pranje ruku ili izlaska u dvorište škole radi aktivnosti na otvorenom i to isključivo na način da se ne miješa s djecom iz drugih razreda.
3. Prilikom prolaska kroz zajedničke prostorije (hodnik/hol/toaleti/dvorana) učenici su dužni prolazak skratiti na minimum, nepotrebno ne dodirivati površine ili predmete i kretati se po unaprijed definiranoj ruti kretanja.
4. Djeca trebaju redovito i pravilno prati ruke prije ulaska u svoju učionicu, prije konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo. Nakon pranja ruku vodom i sapunom ruke treba osušiti papirnatim ručnikom za jednokratnu upotrebu koji se nakon korištenja baca u koš za otpatke. Pranje ruku prije konzumiranja hrane, nakon dolaska izvana i u nekim drugim prilikama u razredu zamjenjuje se prema potrebi dezinficiranjem ruku u onim učionicama u kojima nema tekuće vode i sapuna.
5. Djecu treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u koš za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
6. Preporuča se i potiče djecu da ne dodiruju usta, nos, oči i lice kao i da ne stavljaju ruke i predmete u usta. Djeca ne bi trebala dijeliti čaše, šalice, drugo posuđe i pribor za jelo s drugom djecom. Svako dijete samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.

8. Učenici od 1. do 4. razreda i njihove učiteljice ne nose zaštitne maske. Učitelji izbornih predmeta i engleskog jezika koji dolaze na nastavu nose zaštitne maske. Učenici od 5. do 8. razreda i predmetni nastavnici nose maske

9. Djeca užinu/jelo konzumiraju u prostoriji u kojoj boravi njihova odgojno-obrazovna skupina, a ručak prema naputku razrednika.

**ORGANIZACIJA BORAVKA UČENIKA U ŠKOLI**

Nakon ulaska učenika u učionice počinje nastava.

Učitelj/učiteljica provjerava temperaturne vrijednosti koje su roditelji zapisali.

Učitelji nastoje dosta vremena provoditi s učenicima na školskom dvorištu kad je to moguće.

VAŽNO – budući da zbog poštivanja epidemioloških mjera učenicima koji ne prate izborne predmete škola ne može osigurati boravak u nekoj drugoj prostoriji, učenici ostaju u učionici i u tišini odrađuju zadatke koje im je pripremila učiteljica/učitelj. Ako za to postoje uvjeti, učiteljica/učitelj može s učenicima izaći na školsko dvorište, vodeći računa da se učenici ne miješaju s učenicima iz drugih obrazovnih skupina.

Nastava TZK odvija se kad god je to moguće u vanjskim prostorima, odnosno u školskom dvorištu i pokraj škole na sportskim terenima i to na način da ne dolazi do spajanja ili kontakta razrednih odjeljenja niti u svlačionici, niti u dvorani niti u vanjskom prostoru. Kod održavanja nastave u zatvorenom prostoru primjenjuju se Preporuke za treninge i športsko-rekreativne aktivnosti u zatvorenim športskim objektima.

Razredna učiteljica, učiteljica engleskog jezika i učiteljica informatike ostaju sa učenicima do 12 sati, kada učenike preuzima učiteljica u produženom boravku, koja s učenicima ostaje do 17 sati.

Za vrijeme trajanja proglašene epidemije COVID-19 ne organiziraju se ekskurzije učenika, izvanučionična nastava – osim u dvorištu Škole.

**ODLAZAK UČENIKA IZ ŠKOLE**

Učenici 1. i 2. razreda koji nisu u programu produženog boravka napuštaju školu nakon nastave, sukladno dnevnom rasporedu.

Izlazak učenika iz škole nadgleda učiteljica/učitelj koja s njima održava zadnji školski sat, te vodi brigu o održavanju razmaka i pridržavanju svih ostalih mjera kod izlaska učenika iz škole.

Učenici koji su u programu produženog boravka napuštaju školu između 15.30 i 17 sati. Pri dolasku ispred školske zgrade roditelj kontaktira učitelja u produženom boravku i učitelj upućuje dijete prema izlazu.

Roditelji ne ulaze u školsku zgradu.

Dok čekaju djecu, roditelji drže međusobni razmak od 1,5m.

|  |  |  |  |  |
| --- | --- | --- | --- | --- |
| Razredni odjel | Mjesto izlaska | Vrijeme izlaska iz škole | | Učionica broj |
|  |  | 1. | 2. |  |
| 2.a | Evakuacijski izlaz dolje (kod boravka) | 16 | 16,45 | 45 |
| 2.c | 16,15 | 16,55 | 46 |
| 2.b | Glavni ulaz lijevo | 16,00 | 16,45 | 48 |
| 1.a | Izlaz na školsko igralište | 16,00 | 16,45 | 129 |
| 1.b | Evakuacijski izlaz gore boravak | 16,15 | 16,55 | 127 |
| 1.c | 16,00 | 16,45 | 126 |

**POSTUPANJE U SLUČAJU SUMNJE U ZARAZU KOD DJETETA**

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) dijete/učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti školu.

2. Ako djeca razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete. Do dolaska roditelja dijete se izolira u prikladnoj prostoriji. Odmah po utvrđivanju simptoma djetetu je potrebno osigurati masku za lice, a učitelju koji prati dijete do prostorije za izolaciju i boravi s njime treba osigurati vizir, masku i jednokratnu pregaču. Po odlasku djeteta dezinficira se prostorija u kojoj je dijete bilo izolirano. Poseban prostor za izolaciju, djelatnike koji su zaduženi za brigu o bolesnom djetetu do dolaska roditelja i poseban protokol propisuje se mjerama za djelatnike škole.

3. Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.

4. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

5. Kad se kod djeteta/učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod koji se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.